Ահա ասացի, բայց խորքում գիտեմ, որ ինձ տրվածն է ամենամեծ պարգևը: Ի վերջո, նկարչի առավելությունն այն է, որ մեն-մենակ ստեղծագործելու հնարավորություն ունի: Մենակությունը, Աստծո տված ամենահրաշալի նվերն է: Մարդը մենակ է ծնվում ու միշտ մենակ է: Եւ կյանքից այնպիսի դասեր է քաղում, հոգևոր այնքան պաշար է ձեռք բերում, ներքին այնպիսի կուտակումներ ունենում, որ ուրիշ որևէ մեկը չի կարող երբևէ կռահել, թե ինչ է կատարվում նրա ներաշխարհում: Մենակության մեջ ես հասկանում, որ գաղտնիքներ կան, ձայներ կան, որոնք միայն քեզ են հայտնի, որոնք միայն քեզ են լսելի: